
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă nr.176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov, cu care comisia noastră a fost sesizată în fond cu adresa Biroului Permanent nr.445 din 11 noiembrie 1999.

	Dan Constantinescu

PREŞEDINTE

RAPORT

asupra proiectului de Lege pentru aprobarea Ordonanţei de urgenţă nr.176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov
In urma examinării proiectului de Lege pentru aprobarea Ordonanţei de urgenţă nr.176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov, în şedinţa din 24 noiembrie 1999, comisia a hotărât că acesta nu poate fi acceptat şi propune Plenului respingerea pentru următoarele motive:

1. Titlul ordonanţei nu reflectă în mod corespunzător conţinutul reglementărilor propuse. Se propune de fapt majorarea participaţiilor statului, ceea ce crează un tratament discriminatoriu al acţionarilor.

2. În conformitate cu prevederile Legii nr.31/1990 privind societăţile comerciale, republicată, majorarea capitalului social cade exclusiv în atribuţiile Adunării generale extraordinare (art.113 lit.e), a cărei hotărâre se publică în Monitorul Oficial al României, adunare generală care nu a avut loc până în prezent.

3. Procedurile de declanşare a majorării capitalului social au fost demarate înaintea Adunării generale extraordinare, ceea ce contravine prevederilor legale în materie.

4. Majorarea capitalului social impune o analiză temeinică a situaţiei economico-financiare a societăţii, dezbaterea acesteia de către acţionari până în prezent neavând loc.

5. S-a mai procedat la infuzia de capital şi în cazul altor societăţi fără a se îmbunătăţi rezultatele finanaciare şi care ulterior au fost privatizate. În cazul acestor două societăţi F.P.S. este în curs de a finaliza desemnarea agenţilor de privatizare, existând deja şi oferte de privatizare pentru ele.

Prezentul proiect de Lege face parte din categoria legilor ordinare.

	 Dan Constantinescu

PREŞEDINTE
	 Constantin Teculescu  

SECRETAR

